அமோனியம் அறுகுளோரோ இரிடேட்டு

அமோனியம் அறுகுளோரோ இரிடேட்டு (Ammonium hexachloroiridate)  என்பது (NH4)2[IrCl6] என்ற மூலக்கூறு வாய்ப்பாடு கொண்டுள்ள ஒரு கனிம வேதியியல் சேர்மமாகும். இந்த அடர்பழுப்பு நிறத் திண்மம் இரிடியம்((IV) அணைவு அயனியின்  [IrCl6]2-. அமோனியம் உப்பு ஆகும். பொதுவாக காணப்படும் இந்த இரிடியச் சேர்மமே வர்த்தக நோக்கிலும் முக்கியத்துவம் பெற்ற இரிடியச் சேர்மமாக விளங்குகிறது.

 அமைப்பு 
அமோனியம் அறுகுளோரோபிளாட்டினேட்டின் அமைப்பு போலவே இவ்வுப்பும் கனச்சதுர நோக்குருவில் படிகமாகிறது என எக்ஸ் கதிர் படிகவியல் ஆய்வு அடையாளப்படுத்துகிறது. இரிடியம்((IV) அணைவு அயனி [IrCl6]2- மையங்கள் எண்முக மூலக்கூற்று வடிவியலை ஏற்றுள்ளனBokii, G.B.; Ussikov, P.I. "Roentgenographische Untersuchung der Struktur des Ammonium-Chlor-Iridats (N H4)2IrCl6 Doklady Akademii Nauk SSSR 1940, vol. 26, p782-p784..

 பயன்கள் 
கனிமங்களில் இருந்து இரிடியத்தைத் தனித்துப் பிரிக்கும்போது முக்கியமான இடைநிலைச் சேர்மமாக அமோனியம் அறுகுளோரோ இரிடேட்டு விளங்குகிறது. பெரும்பாலான தனிமங்கள் அவற்றின் நீர்த்த குளோரைடு கரைசலுடன் ஐதரசன் சல்பைடைச் சேர்க்கும்போது கரையாத சல்பைடு உப்புகளைத் தருகின்றன. ஆனால் [IrCl6]2- அணைவு அயனி, ஈனி பதிலீட்டைத் தடுக்கிறது. ஐதரசன் வாயுச் சூழலில் இதைச் சூடுபடுத்தும்போது திண்மநிலையில் உள்ள உப்பு உலோகமாக மாறுகிறது:
 (NH4)2[IrCl6]  +  2 H2   →  Ir  +  6 HCl  +  2 NH3

 மேற்கோள்கள் 

பகுப்பு:இரிடியம் சேர்மங்கள்
பகுப்பு:அமோனியம் சேர்மங்கள்
பகுப்பு:நைதரசன் சேர்மங்கள்
பகுப்பு:குளோரோ ஒருங்கிணைவுச் சேர்மங்கள்